
comentarii pe marginea noilor cărți ale unor : 
afara granițelor (Slavco Almăjan, loan Baba 
Cerin — Paris; Eugen D. Popin — Miinchen). În 
Uricariu, stabilite la New York, studiul face referire 
portofoliu liric, de la debutul din vremea 
publicate până la data întocmirii textului exepetic d 

Între autorii prezenţi în volum se regăsesc, 

Danţul acesta pe muchie înconjoară | 
procesiune obiectul venerat. Acolo, pe muchie, mă « 

(Sorin Cerin) 


Purtat de meandrele destinului prin diverse 
Sorin Cerin (poet, prozator, eseist, filozof și jur 

eri dovedindu-se” fidel unor dimensiuni 
și ale existenței. Il interesează indeosey 
contemporan îşi locuieşte epoca și destin, 
societății de consum, metamorfoze 
s-mediei, pervertirea valorilor, slăbirea 
intelectualului și a creatorului, legătura 

mai accentuată de sens a tot e 
m, psihoza construirii și a întrețineni 
obsesii ce preocupă autorul chiar de 
luate în spirală, privite mereu din alt 

ate sieși, chestiuni ale căror răspuns 
ența lor, dar pe care poetul-filozot, în 

Un alt element comun îl reprezintă valorificarea in: 
aproape agresivă, a majusculei, semn al puternicelor com 
interioare — nu doar ale creatorului, ci şi ale poemului, silit el îns 
a-şi clama obsesiile -, dar şi consecință grafică a nevoii « e. 
adenţia, eu riscurile aferente, valenţele. conotative ale 
simboluri (Timp, Adevăr Absolut, Clipă, Naştere, 
Deşertăciune, Sens, Cuvânt, Destin, Paradis, Societate de C 
Cale, Suflet, Verb, Neant ş.a.). 
Observăm, de asemenea, predilecția pentru un 
algoritm de organizare internă, cu un incipit constatativ (7 
Drum. Miresele Existenţei, Albiile unor Sensuri girato 
formă de interogaţie, uneori retorică (Trupuri de 
norocului, Lumina divină a unei Amintiri, Adrese de. 
implorator (Departamentul de Crimă şi Pedeapsă) sau 
confesiv (La butoniera Destinului, Ultimele puteri), cor 
fel de ipoteză/premisă ori o revelaţie şi urmat de argun 
de nuanțarea ideii, nu o dată apelându-se la definiții în 
duc cu gândul spre listele infinite ale lui Umberto Eco. 
Deseori, același element declanșator e reiterat 
diferite pe parcursul mai multor poeme (consecință, 
istovirii limbajului actual), operațiunea dovedindu-se n 
răsucire, tortură (semnificaţii regăsibile, amândouă, 
decât exorcizare a angoaselor. Nici gândurile nu 
întotdeauna o succesiune logică, ele întrerupândi 
suprapunându-se: până la urmă, nici realitatea pi! 
năpădită de coerență. Apoi, multe dintre ele « 
aforistic şi pretind, prin urmare, o atenţie aparte. 
energie distinctă, aceasta le conferă semantică 
musai de inscripţionat separat. Precum în piatră. Durabi 

Urlet şi blestem, discursul liric al lui Sori 
aşadar confruntarea vie şi permanentă a făpt 
existența, dimensiune devoalată şi de verbe preci 
ciopărți, a sfărteca, a încătuşa, a înțepa, a ti 
(acesta din urmă inserat, de pildă, în st 
cămașa Zilei de pe mine, / pentru a-mi hrăni 
Ultimele puteri; sau: „veveriţele Gândurilor, 
lemnul rece, / uscat şi nemilos, / al Sicriului 
Scuipând) ori de construcții metaforice ter 
inclusiv prin redundanță („spini de cer”, 
„lame de soare”, „colții orelor”, „copite di 
„crematoriile infidelităților”, „potcoavele 
original concretul şi abstractul („cârligele a 
ruginite ale depresiilor”, „ciuturile pasiunile 
„asfaltul inocenţei”, „tejgheaua viselor”). 

În viziunea autorului, datoria de a suprav 
actuală extenuează ființa, o abate de la pre 

anxietăţile metafizice; sunt amăgitoare „Felii. 
ard, / pe grătarele Timpului obscen, / pentru 
Destin, / Morţii” (Buze lacome de invidii). E 
afirma, cu un alt fel de sminteală, ce ne mână 
către „portul fără de nume, / al unei Societăţi 
Speranțe, / unde învingătorul va lua înt 
(Oceanul de intuneric). Oamenii sunt doar bieţi + 
putredă a Societăţii de Consum”, jucându-și 
piesă mizerabilă şi deocheată”, rolul prog 
Fiindcă sfârșitul e acelaşi, e irevocabil: „Adie 


întunecată a Feţelor, / trase, posomorâte, î 
ce merg de când Lumea, / spre Nicăieri” (P 

îngenunchează făptura umană încă din zorii 

Cimitirul creşte odată cu ființa, 
„monumentul funerar” clădit în şi de ea însăşi 
Sufletelor. Ora exactă a Fericirii), o „Ciorb 
clocotesc „cadavre de Clipe asezonate cu lluzi 


aura din Cărţile Sfinte, fiind acaparat de ins 

degrabă naufragiul spiritual, deprimarea şi 
(Putrefacţie Divină), incertitudinea, saci 

noi, / pe care Să-l implorăm să ne dea Lib 

disperarea, căci îi asigură sminteala şi beatitudinea | 
de poezie: „Spini de cer, / mă înțeapă cu razele Zi 
sfidători, / ce cad plumbuiţi de sete de Viaţă, / pe ră 


arunc cu totul, / pentru a-mi ucide setea de Ade 
aflat). Numai că această încredere în puterea 
dovedeşte mereu ciobită de contextul general al unei € 
nu se poate acomoda (şi nici nu vrea), e diminuată de 
de pustiirea progresivă de conţinut a oricărui tip de di 
sfidători de datorii, / către o conştiinţă asemeni unei 
şi-a pierdut Soarele, / la capăt de Lumină divină, 
de Vorbe-n vânt, / cu atât de mult fum, / încât până 
Cuvintelor, / se întreabă de ce ar mai arde, / 
Revederi” — Mucuri), de tendința consumat 
literatură de a converti însuşi produsul artistic în 
supus legilor pieţei. , 
În cele din urmă, şi gestul scriptural rămâne tot o 

Ceea ce a fost de spus s-a spus, inocența. 
dispărut pentru totdeauna: „Stânci ale Tăcerilor 
greoaie, / peste Cuvintele, / ce vor să salveze de 
rece şi învolburată a unor Fraze, / topite demult d 
Creaţiile Sale pierdute, / la loteria Destinului” ( Och 
Înțelepciunii). 

Cuvânt de însoţire 


De fapt, e şi unul de mărturisire. 
Fiindcă antologia de faţă nu înseamnă doar cele aproximativ 
patruzeci de texte (cronici, recenzii, poeme critice, studii mai 


ample) aduse înaintea cititorului. Sunt tot atâtea întâlniri de taină 
cu lirica românească de dată foarte recentă!. Spre deosebire de 


culegerea anterioară, așezată sub genericul Poezia de lângă noi 
(Editura Grinta, Cluj-Napoca, 2021), selecția de acum include şi 
comentarii pe marginea noilor cărți ale unor scriitori români din 
afara graniţelor (Slavco Almăjan, loan Baba — Novi Sad; Sorin 
Cerin — Paris; Eugen D. Popin — Miinchen). În cazul poetei Doina 
Uricariu, stabilite la New York, studiul face referire la întregul său 
portofoliu liric, de la debutul din vremea liceului la edițiile 
publicate până la data întocmirii textului exegetic de acum. 

Între autorii prezenţi în volum se regăsesc, de asemenea, 
poeți care — într-un fel sau altul — au tangenţă cu Maramureşul: 
trăiesc şi creează în acest spațiu [Rodica Brad Păuna, loan Dragoş, 
Vasile Morar (d. 2023), Echim Vancea; li se adaugă artistul plastic 
Mircea Bochiș, care semnează împreună cu Gabriel Chifu 
volumul-album Plăcuțele din Medio Monte: cuvânt și imagine], 


"O parte dintre articole au fost publicate în revistele: 4/rernanţe (Miinchen), Con- 
vorbiri literare, Euphorion, la mongolu, Littera Nova (Madrid), Luceafărul de 
dimineaţă, Lumină lină/Gracious Light (New York), Nord Literar, Poesis, Rapso- 
dia, Steaua, din anul 2021 încoace. Sintezele dedicate poeţilor Vasile Igna, Doina 
Uricariu, George Vulturescu au însoțit antologii ale acestora, iar unele comentarii 
(pe marginea unor cărți aparținând poeţilor Slavco Almăjan, Rodica Brad Păuna, 
loan Dragoş, Horia Gârbea, lon Mureşan, lon Pop, Adrian Popescu, Eugen D. 
Popin) sunt inedite. 


s-au născut aici, iar apoi s-au statornicit în judeţele apropiate 
(Vasile Igna, Viorel Mureşan, lon Pop, Radu Ulmeanu) sau doar au 
trăit o vreme în Maramureş [Rodica Braga (d. 2022), Sorin Cerin, 
Mircea Petean]. Opţiunea are legătură, printre altele, cu un proiect 
personal demarat acum câţiva ani, acela de a întocmi o panoramă a 


liricii contemporane maramureșene. 
% 


La realizarea selecției şi-au spus cuvântul, în bună măsură, 
anumite conivenţe tematice, relevabile implicit în elementele 
recurente din titlurile sub care mi-am aşezat demersul critic: 
tăcerea, (ne)vindecarea, pustia, visul, rostirea, zborul, memoria, 
vidul, pieirea, exilul. Dacă obsesiile fundamentale se dovedesc 
aproximativ aceleași, fiecare dintre autorii menționați și-a construit 
o manieră subiectivă de a locui în poezie, solicitând din parte-mi 
coduri şi itinerarii de lectură specifice, precum şi armonizări ale 
eşafodajului critic. M-au preocupat deopotrivă căutarea 
portativului stilistic convenabil materialului-suport (astfel încât în 
melodia mea să rezoneze nesilit sonurile ce delimitează opera 
autorului respectiv în concertul liric de astăzi), identificarea de 
locuri inedite unde să poftesc la rendez-vous scriitorul și cititorul. 
Cât despre încercarea de a capta filozofia existențială şi ideologia 
artistică ale poetului, în deplina lor autenticitate, ori de a clădi 
conexiuni în stare a devoala inclusiv amprenta construcției asupra 
celui care o înalță, nu doar a constructorului asupra obiectului, pot 
spune că mi-a adus satisfacţii spirituale deloc lesne de egalat. Care 
merită însă împărtășite. 

Curtarea unei cărți/a unui poem presupune, așadar, un întreg 
ritual. Pe care îl practic desculță. Și când sui pe munte, şi când 


umblu prin iarbă. Mă opresc în preajma unor semne (iar acelea 
necercetate de alții îmi par mult mai ispititoare), le descânt, le 
mădăresc, dansez în jurul lor, scotocesc. Mă apropii şi mă trag 
deoparte, să văd mai bine (eu — criticul şi eu — omul, eu — femeia). 


Mă minunez şi mă necăjesc. Sfădesc, apoi iert. 
* 


Danţul acesta pe muchie înconjoară precum într-o 
procesiune obiectul venerat. Acolo, pe muchie, mă aflu la mijloc 
de bine şi de rău, sunt afară şi deopotrivă înăuntru. În viaţă și în 
moarte. Captez resurse, potențe de pe amândouă tărâmurile. 
Acolo, pe muchie, îmi trăiesc laolaltă plăcerea danțului și groaza 
prăvălirii în hău. 


Pe de altă parte, scriind, m-am simţit privită şi acompaniată 
pe un drum anume eu însămi. Fiecare carte (cum broderia 
exegetică pe marginea acesteia) m-a muncit în felul său. M-a 
judecat, mi-a probat hotarele. M-a aşezat în primejdie, apoi m-a 
luat în braţe. Mi-a fost leac şi pustiire, m-a chemat și m-a izgonit. 
Mi-a oferit din ea însăşi, m-a transformat în felul ei. Este ceea ce 
îmi propun să dau mai departe: și anume, împăcând justețea 
analizei cu seducția, ştiinţa cu arta, să însoțesc cititorul prin 
meandrele textului (chiar și atunci când părea că ne rătăcim, ocolul 
s-a dovedit fertil în cele din urmă), să-i aduc în lumină sufletul 
cărții. Ori să fac să se ivească — fiindcă nu ignor lectorul mai puţin 
avizat — ceea ce poate nu oferă de fiecare dată lectura dintâi. Însă 
numai îl ademenesc, nu scot vălul de pe întreg miezul operei. E 
doar „o introducere în”. ÎL las apoi, cu discreţie, de unul singur, să 


se caute pe sine şi să simtă el însuşi cartea (ori să se întâlnească cu 
poezia), necopleșit de judecata mea, de mintea mea (deloc 
autosuficiente), de gustul meu. Ci temerar, în deplină libertate. Să 
meargă cu sine până la capătul capătului. Cu puterile lui. Să se 
bucure de lectură. De reușesc asta, l-am câştigat. Știu că va 
deschide cartea. Sau că o va citi şi cu ochii mei. 

Este, poate, unul dintre motivele pentru care mă axez pe 
înţelegerea firelor şi a nodurilor textuale, a ceea ce comunică ele şi 
mai puţin pe formularea unor decizii imbatabile, care să așeze 
pentru totdeauna (dacă e valabil așa ceva în literatură) o operă şi 
un autor pe un raft anume. Desigur, nu am omis şi nu resping total 
astfel de evaluări (ce reies, totuşi, din felul în care am reliefat 
anumite dimensiuni ale operei sau ale scriitorului în cauză), nu 
pledez nicidecum pentru relativism, nu sunt indiferentă, nici 
indulgentă, nici intolerantă, fiindcă ştiu că o creaţie vulnerabilă 
n-are cum să dureze o veşnicie. Mai ştiu că verdictul (subiectiv, de 
multe ori) nu sporește nici axiologic, nici comprehensiv textul 
inițial. Mai degrabă îndiguieşte capacitatea de cernere a altor 
posibili lectori, văduvindu-le de provocări autentice sevele 
imaginației. De ce aș mărgini-o cu bună știință? Scrierea își 
construieşte cu instrumentele sale durata. 

Se aşază în valoarea ei când îi vine vremea. 

Ca şi oamenii, cărțile convieţuiesc. Ne locuim împreună 
vremea și cărțile. Cu luminile şi cu umbrele noastre. 

De aceea, gestul critic rămâne un fel de veghe pe muchia 
cărţii. În cazul de faţă, pe muchia poemului. 


Delia Muntean 


Când stihul devine stihie 
(Sorin Cerin) 


Purtat de meandrele destinului prin diverse părţi ale lumii!!, 


Sorin Cerin (poet, prozator, eseist, filozof şi jurnalist) şi-a creat în 
cei douăzeci de ani de la debutul editorial un portofoliu consistent, 


în limbile română și franceză”, care a reţinut tot mai mult atenţia 
exegezei de specialitate. Operele sale — atât culegerile de poeme'” 


şi de aforisme, cât şi creația filozofică — sunt considerate lucrări de 
referință pentru uzul didactic în mediul universitar. 


! Sorin Cerin (Sorin Hodorogea, de origine greacă după tată) s-a născut în Baia 
Mare la 25 noiembrie 1963. Aici urmează școala generală şi liceul. După 
absolvire, se stabileşte în Bucureşti, unde studiază la Institutul de Limbă şi Cultură 
Italiană. Se implică activ în Revoluţia din Decembrie '89, apoi funcționează ca 
redactor la Dreptatea, cotidian al Partidului Naţional Ţărănesc Creştin şi 
Democrat. Dezamăgit de mineriade, se autoexilează în SUA, unde trăieşte câțiva 
ani. Revine la Bucureşti, dar lucrează o vreme în Australia, în calitate de 
corespondent de presă, apoi se mută la Paris. În momentul de față, își împarte 
existenţa între București şi Paris. 

Toate scrierile i-au fost traduse în limba engleză de către cea de-a doua soție, 

Dana Cristina Gorincioiu, iar câteva şi în bulgară de către Eleazar Harash, care i-a 
dedicat şi o Antologie de înțelepciune: Aforisme (Fragmente), Editura Sveta na 
Knigite, Varna, 2020. 
P Dintre acestea, unele au obţinut premii relevante. Printre altele, Fundaţia 
Societăţii Poeţilor Francezi, al cărei membru este, i-a acordat în anul 2021 Premiul 
Mompezat, iar în anul următor, tot SEP i-a decernat, pentru prima dată în cei 
120 de ani de la înfiinţarea ei, „DiplGme d'ouvrage remarque”, distincție înmânată 
de preşedintele de atunci al Franței, Emmanuel Macron. 

Dintre volumele în limba română publicate recent la editura 
bucureşteană Estfalia!“, am ales pentru întreprinderea noastră 
placheta cu titlul Dinainte de spațiu și timp. Ea cuprinde, 
asemenea celorlalte din serie, un număr fix de 77 de poeme 
filozofice. Depistăm inclusiv din punct de vedere tematic cooperări 
între tomuri, Sorin Cerin dovedindu-se fidel unor dimensiuni 
anume ale cunoaşterii şi ale existenței. Îl interesează îndeosebi 
felul în care individul contemporan îşi locuieşte epoca şi destinul, 
noua etică, păcatele societății de consum, metamorfozele 
politicului, hegemonia mass-mediei, pervertirea valorilor, slăbirea 
puterii cuvântului, condiția intelectualului şi a creatorului, legătura 
cu transcendentul, atomizarea eului, (ne)fericirea, dezangajarea 
emoţională, văduvirea tot mai accentuată de sens a tot ce 
înfăptuieşte omul postmoderm, psihoza construirii şi a întreținerii 
unei realități artificiale. Sunt obsesii ce preocupă autorul chiar de 
la primele cărți, ele fiind reluate în spirală, privite mereu din alte 
unghiuri, adâncite, răsucite cu fiecare nouă abordare. Constituie 
totodată interogaţii adresate sieşi, chestiuni ale căror răspunsuri 
înspăimântă prin evidenţa lor, dar pe care poetul-filozof, încă 
încrezător în capacitatea naturii umane de a-și găsi calea cea 
dreaptă, le socoteşte s/ăbite doar provizoriu. Aşezându-le în poem, 
smulgându-le aşadar din tăcerea lor — căci eul auctorial, atunci 
când nu apelează la gesticulația oraculară, îşi ţipă adevărurile —, 
obligă cititorul la conştientizare. Îi declanșează starea de alertă. 


" Am avut ocazia să consultăm mai multe culegeri de poeme filozofice apărute în 
anul 2022: Obiecte de cult, Teatrul absurd, Divinitate, Omul este o şoaptă 
mincinoasă a creaţiei, Dinainte de spaţiu şi timp, Filosofia iubirii — fructul oprit, 
Arta absurdului statuilor vivante. 

Un alt element comun îl reprezintă valorificarea insistentă, 
aproape agresivă, a majusculei, semn al puternicelor combustii 
interioare — nu doar ale creatorului, ci şi ale poemului, silit el însuşi 
a-şi clama obsesiile —, dar şi consecință grafică a nevoii de a 
evidenția, cu riscurile aferente, valenţele conotative ale unor 
simboluri (Timp, Adevăr Absolut, Clipă, Naștere, Moarte, 
Deşertăciune, Sens, Cuvânt, Destin, Paradis, Societate de Consum, 
Cale, Suflet, Verb, Neant ş.a.). 

Observăm, de asemenea, predilecția pentru un anumit 
algoritm de organizare internă, cu un incipit constatativ (Pietre de 
Drum, Miresele Existenţei, Albiile unor Sensuri giratorii), sub 
formă de interogație, uneori retorică (7rupuri de jar, Caii 
norocului, Lumina divină a unei Amintiri, Adrese de Cuvinte), 
implorator (Departamentul de Crimă și Pedeapsă) sau pregnant 
confesiv (La butoniera Destinului, Ultimele puteri), constituind un 
fel de ipoteză/premisă ori o revelație și urmat de argumentare sau 
de nuanţarea ideii, nu o dată apelându-se la definiţii în lanţ, ce ne 
duc cu gândul spre listele infinite ale lui Umberto Eco. 

Deseori, acelaşi element declanșator e reiterat în versiuni 
diferite pe parcursul mai multor poeme (consecință, probabil, şi a 
istovirii limbajului actual), operaţiunea dovedindu-se mai degrabă 
răsucire, tortură (semnificaţii regăsibile, amândouă, în fr. torsion) 
decât exorcizare a angoaselor. Nici gândurile nu respectă 
întotdeauna o succesiune logică, ele întrerupându-se reciproc, 
suprapunându-se: până la urmă, nici realitatea propriu-zisă nu e 
năpădită de coerență. Apoi, multe dintre ele capătă veșmânt 
aforistic şi pretind, prin urmare, o atenţie aparte. Beneficiind de o 
energie distinctă, aceasta le conferă semantică de sine stătătoare, 
musai de inscripționat separat. Precum în piatră. Durabil, adică. 

Împietrirea gândului în stih independent e evidențiată 
suplimentar de prezenţa virgulei la fiecare final de vers, chiar şi 
atunci când pulverizează ideea (,„Paşi încremeniţi în calcule exacte, 
/ par a merge spre nicăleri, / cu o precizie de ceasornic, / aflat pe 
peronul unei gări a Existenţei, / unde trenul Timpului plin de Clipe, 
/ pare să nu fi poposit niciodată, / în Sufletele noastre, / care nu 
sunt altceva, / decât o umbră a întregului Univers, / care există fără 
de noi, / cei de acum, / întrucât realul din fiecare, / este cu mult 
dinaintea noastră” — Dinainte de Spațiu şi Timp), când aduce 
vătămări, din perspectiva lirismului tradițional, mlădierii și 
charismei textuale („Scântei zglobii de râsete isterice ale 
Conștiinţei, / traversează oceanul de întuneric, / al Existenţei, / 
devenind ninsori de foc, / peste maternităţile de Clipe, / care nasc 
Timpul, / Morţii” — Oceanul de întuneric) sau când sfidează 
rigorile punctuației („credeau cu tărie, / că naşterea întregii lumi, / 
li se datorează lor” — Mucuri; „menirea lor de stele, / este să le ardă 
până la ultima pană” — Adevăr Existenţial, „Adevărata 
înțelepciune, / constă în faptul de a învăţa, / să înotăm până la 
lacrimi” sau „încearcă să răzbească prin mocirla, / Cuvântului” — 
Florile Zâmbetelor). 

Sub acest din urmă aspect, deşi întreruperile provocate de 
virgulă violentează emisia discursivă, putem spune că ele dau 
seama de autenticitatea celor comunicate: relația cu poemul şi 
opțiunea pentru o anume problematică aparțin, e limpede, unei 
fiinţe în carne şi oase. Creaţia, în cazul de față, nu e doar un produs 
al imaginarului artistic, o izbutită camuflare a eului biografic, ci şi 
trecere în text a făpturii auctoriale în deplinătatea ei: cu 
experiențele sale, cu  anxietățile ce o traversează, cu 
vulnerabilitatea ei (căci ştie că fiecare vers o expune osândei 

Celuilalt). Cu respiraţiile necesare mersului înainte. Cu adevărurile 
subiective şi cu răscrucile de toate zilele. Dezordinea stârnită de 
virgule e programatică — ea trădând ziduri ce opresc/temperează 
privirea asupra lumii şi stăpânirea contingentului — şi vizează 
(chiar dacă nu izbutește de fiecare dată) să ofere carate în plus 
monologului. Unul ce jinduieşte să obțină empatia Celuilalt prin 
răgazul de timp pe care 1-l propune și, deopotrivă, i-l reclamă. 
Pretinde însă un cititor cu stomac tare, iubitor de mirodenii 
puternice şi dispus a digera crizele ce generează meditațiile 
poematice. 


Urlet şi blestem, discursul liric al lui Sorin Cerin traduce 
aşadar confruntarea vie și permanentă a făpturii umane cu 
existența, dimensiune devoalată şi de verbe precum: a lovi, a 
ciopârți, a sfârteca, a încătușa, a înțepa, a tăia, a decapita, a rupe 
(acesta din urmă inserat, de pildă, în structuri ca: „Mi-am rupt 
cămașa Zilei de pe mine, / pentru a-mi hrăni viitoarea Moarte” — 
Ultimele puteri, sau: „veveriţele Gândurilor, / care-și rup dinţii în 
lemnul rece, / uscat şi nemilos, / al Sicriului cu nume de Viaţă” — 
Scuipând) ori de construcții metaforice temerare, violente chiar, 
inclusiv prin redundanță („spini de cer”, „gheare de lacrimi”, 
„lame de soare”, „colții orelor”, „copite descărnate de gânduri”, 
„crematoriile infidelitătilor”, „potcoavele iubirilor”), împletind 
original concretul şi abstractul („,cârligele amărăciunii”, „acele 
ruginite ale depresiilor”, „ciuturile pasiunilor”, „zalele clipelor”, 
„asfaltul inocenţei”, „tejgheaua viselor”). 

În viziunea autorului, datoria de a supravieţui în ambianța 
actuală extenuează ființa, o abate de la preocupările spiritului. 

Pentru locuitorul contemporaneităţii, zilele sunt „gârbovite și 
nemiloase, / cu ele însele” (Devenind moderni), sunt pline de răni, 
sângerează (Trupuri de jar), viaţa transformându-se într-o rătăcire 
prin „labirintul aripilor frânte”, arse „până la ultima pană” de 
idealuri amăgitoare (Adevăr Existenţial). E „Şcoala Dureri” 
(Albiile unor Sensuri giratorii), unde omul deprinde mersul „spre 
nicăieri, / pentru a descoperi, / ceva ce nu a fost acoperit, / 
niciodată” (Ochii înlăcrimaţi ai Înţelepciunii). 

Sorin Cerin deconstruiește, în egală măsură, numeroasele 
iluzii în care îşi caută adăpost individul şi comunitățile: consumul 
frenetic de bunuri și servicii (comportament de care adesea profită 
factorul politic, fiindcă deturnează poporul de la adevăratele 
probleme), etica hedonistă, inventarea de noi zei şi credințe. Toate 
acestea — în viziunea poetului — macină și mai profund fiinţa, îi 
estompează încrederea în nemărginirea şi în puterea clipei, 
înlesnind-grăbind drumul spre finitudine (Caii norocului). Golesc 
gândul şi inima de adevăr, desensibilizează, pervertesc, alienează 
(Uşi de Priviri, Care trestii?, O lume care nu este a noastră, 
Devenind moderni ş.a.). Imunizează ființa în ceea ce priveşte 
comportamentul înaintea unor coabitări fluide, precum bine/rău, 
adevărat/fals, valoare/nonvaloare etc. (deși, la nivel discursiv, 
ierarhiile sunt clar delimitate). 

Binefacerile evoluției, bunăstarea materială, spectacolul 
mediatic, dreptul la diferență (de a fi tu însuți dincolo de orice 
imperative din afară), democratizarea nelimitată a cuvântului (cu 
accent pe cantitate, pe spontaneitate, pe afectivitate, în defavoarea 
substanţei) — tot atâtea puteri pe care, odată dezlănţuite (altfel spus, 
îngăduite complice), omul nu le mai poate stăpâni — îndulcesc, se 
pare, doar epiderma, furnirul. Ele nu mântuie. Sunt o simplă gură 

de oxigen, contaminat cu E-uri şi promițând să estompeze 
anxietățile metafizice; sunt amăgitoare „Felii de Eternităţi care 
ard, / pe grătarele Timpului obscen, / pentru a fi servite de către 
Destin, / Morţii” (Buze lacome de invidii). Echivalează, am putea 
afirma, cu un alt fel de sminteală, ce ne mână tot înspre derivă, 
către „portul fără de nume, / al unei Societăți de Consum Vise şi 
Speranțe, / unde învingătorul va lua întreaga Deșertăciune” 
(Oceanul de întuneric). Oamenii sunt doar bieți actori „pe scena 
putredă a Societăţii de Consum”, jucându-și ca în transă, „într-o 
piesă mizerabilă şi deocheată”, rolul programat (Piesa Vieţii). 
Fiindcă sfârşitul e acelaşi, e irevocabil: „Adie a moarte, / în toamna 
îmbelşugată a cadavrelor de Clipe, / ce zac părăsite în morga 
întunecată a Feţelor, / trase, posomorâte, îngândurate şi abătute, / 
ce merg de când Lumea, / spre Nicăieri” (Pe frunzele căzătoare). 
Moartea, temă obsesivă în lirica lui Sorin Cerin, 
îngenunchează făptura umană încă din zorii existenței („ne-a fost 
dat, / să fim vânduți Morţii odată cu Naşterea” — Oricât ai săpa). 
Cimitirul creşte odată cu ființa, destinul reprezentând 
„monumentul funerar” clădit în și de ea însăşi (Cariera de piatră a 
Sufletelor, Ora exactă a Fericirii), o „ciorbă de infern” în care 
clocotesc „cadavre de Clipe asezonate cu Iluzii” (Paradisul 
Poluării). Ehberarea nu mai vine din cer: Dumnezeu şi-a pierdut 
aura din Cărţile Sfinte, fiind acaparat de instituții şi de indivizi 
contaminaţi de demonii pieței (Pascal Bruckner) şi care cultivă mai 
degrabă naufragiul spiritual, deprimarea și dezgustul de viață 
(Putrefăcție Divină), incertitudinea, sacrificarea conştiinţei în 
numele unor norme exterioare şi al vechilor cazne: „Poate am dori 
un Dumnezeu, / chiar dacă ar fi străin de noi, / dar al Străinului din 
noi, / pe care Să-l implorăm să ne dea Libertatea, / unde bisericile 

găştilor machiavelice de interese obscure, / să nu mai existe, / iar în 
locul lor să clădim lăcașuri sufleteşti, / pline de flori ale 
Zâmbetelor, / înlocuind crucile supliciilor, / şi coroanele de spini 
ale martirilor, / cu Fericire şi Iubire, / conştienţi fiind, / că nu vom 
mai fi noi, / pionii Societății de Consum” (Să nu mai existe). 
Autorul vituperează noua înfăţişare a Bisericii („crâșma de azi a 
Absurdului” — Florile Zâmbetelor), morala pervertită a celor care o 
slujesc (dar care „ne condamnă pentru crima, / de a fi noi înşine” — 
Scuipând), alterarea relației cu sacrul, proliferarea cultelor 
religioase (cu mitologiile aferente), căutarea împlinirii şi a sensului 
în consum şi în miezul lucrurilor. El urmărește cu spaimă 
dezvrăjirea lumii (Marcel Gauchet), laicizarea transcendenței pe 
măsură ce individul uman capătă tot mai multe puteri. 

Aşa cum au subliniat și alți exegeți, în spatele sarcasmului 
vizavi de manipularea prin instrumentarul religios nu se află o 
„lirică de provocare şi de imprecare [...], ci dimpotrivă: [o] lirică 
de devoțiune disperată şi înflăcărată”"?. Revolta lui Sorin Cerin nu 
e ostentație gratuită. Este nevoie a poetului, creator la un alt nivel, 
de a experimenta o credință autentică şi de a întâmpina Zeul cel 
Adevărat, implicit de a fi însoțit de acesta în demersul scriptural 
propriu: „impane surde bat tobele unei liturghii a Apocalipsei, / la 
care a mai rămas doar singură şi neprihănită, / Iubirea, / să se 
închine, / cu genunchii roşi şi goi de noi înşine, / pe caldarâmul 
rece şi umed al Existenţei, / ce nu este dispusă să acorde niciun 
compromis” (7impane surde). 

Avem de-a face cu un autor aflat într-o perpetuă căutare a 
Cuvântului și a Sensului, un artist căruia îi priesc pătimirea şi 


15 AL. Cistelecan, Între reflecţie şi atitudine, în Familia, nr. 11-12, 


noiembrie-decembrie 2015, p. 18. 

disperarea, căci îi asigură sminteala şi beatitudinea necesare stării 
de poezie: „Spini de cer, / mă înţeapă cu razele Zorilor, / goi şi 
sfidători, / ce cad plumbuiţi de sete de Viaţă, / pe rănile dureroase 
ale Paşilor, / ce mi-au alergat în deșertul unor Cuvinte, / pe care 
le-aş fi vrut mai mult ca niciodată, / apă a Fericirii, / în care să mă 
arunc cu totul, / pentru a-mi ucide setea de Adevăr” (Și ce-am 
aflat). Numai că această încredere în puterea poemului se 
dovedeşte mereu ciobită de contextul general al unei epoci la care 
nu se poate acomoda (şi nici nu vrea), e diminuată de sălbăticirea, 
de pustiirea progresivă de conţinut a oricărui tip de discurs (,„Stropi 
sfidători de datorii, / către o conștiință asemeni unei Umbre, / care 
şi-a pierdut Soarele, / la capăt de Lumină divină, / într-un cimitir 
de Vorbe-n vânt, / cu atât de mult fum, / încât până şi crematoriile 
Cuvintelor, / se întreabă de ce ar mai arde, / Zâmbetul unei 
Revederi” — Mucuri), de tendința consumatorului actual de 
literatură de a converti însuşi produsul artistic în marfă, în obiect 
supus legilor pieţei. 

În cele din urmă, şi gestul scriptural rămâne tot o iluzie. 

Ceea ce a fost de spus s-a spus, inocența privirii dintâi a 
dispărut pentru totdeauna: „Stânci ale Tăcerilor de plumb, / cad 
greoaie, / peste Cuvintele, / ce vor să salveze de la înec, / din apa 
rece şi învolburată a unor Fraze, / topite demult de Dumnezeu, / în 
Creaţiile Sale pierdute, / la loteria Destinului” (Ochii înlăcrimați ai 
Înțelepciunii). 

Cuvânt de însoţire (Delia Muntean)... nene 5 

Când stihul devine stihie (Sorin Cerin)... eee nenea 57 

„Îngerul meu / s-a rătăcit şi el odată cu mine” 

La ceas trecut de amiază (Vasile Igna)...........ceenn nenea 94 
Cărțile lin vis ale lui Vaşile Iona coase seca aaa e aaa dia 102 
Poeme din vremea leandrilor (Menuţ Maximinian).............. 124 
Homo sapiens, homo demens (Vasile Morar)............ eee. 128 
Pe muchia poemului (lon Mureşan)... nenea 139 
„Broderiile pe vid” ale lui Viorel Mureşan ........... ceea 146 
Stihuri de pe malul clipei (Marcel Mureşeanu) ................... 153 
„Danuurile” lui Marcel Mureșeanu..........meneneee nenea 158 
Caligrafiind tăceri (poem critic) (Maria Pal) ................eaeeee. 165 


Cântece.de pieire (Aurel. Pantea): statute tea aa at data 169 


Pasărea cu zborul în somn (Mariana Pândaru)..............eeeee. 175 
Despre tăcere ca ritual şi probă (Mircea Petean) .................. 183 
Ne-liniştea cărturarului (loan Pintea)... nenea 190 

Şi „să nu gust din cea prescură”... (Constantin Preda).......... 221 
Poeme coapte cu gust (Dan Rotaru)... nene nene 229 
O mână de cuvinte (Daniel Săuca)....... eee 237 
Exil în pustia dinlăuntru (Liviu loan Stoiciu) .......eeeeneneeeee 243 
Pe spinarea toamnei, tropotind... (Radu Ulmeanu)............... 251 
De dragoste vreau să blestem (Radu Ulmeanu)................... 259 


„Vindecările” Doinei Uricariu: poezia ca proiect ontologic . 265 
Despre (ne)vindecare (Echim Vancea)... nenea 302 


Nordul pe care nu îl împart cu nimeni (poem critic) 
(Varujan. VOSBANIANI ) sic ocicaii  2a aa dea aa ăi 00 a aa 307 


Rătăcind, sub fulgere, pe Pietrele Nordului 
((icorpe: VUNUITOSCU osoase ea alo cutu ct 312 

